Claude Schmit (Regisseur)
De Claude Schmit, gebuer den 11. Juli 1947 zu Wolz, ass e lëtzebuergeschen Acteur, Theaterregisseur, Auteur a pensionéierte Lycéesprofesser.

Hien ass virun allem bekannt als Regisseur vun enger Rëtsch Theaterstécker a franséischer Sprooch fir den TOL, an Émissiounen iwwer Reesen an d'Philosophie um radio 100,7.

Formatioun a Carrière
De Claude Schmit huet Philosophie an Däitschland an a Frankräich an duerno Theaterwëssenschafte studéiert.

Vun 1986 bis 1988 huet hien d'Jeunesses théatrales geleet.

Bis zu senger Pensioun huet de Claude Schmit Philosophie a Franséisch am Stater Kolléisch enseignéiert.

Hien ass zanter 1993 fräie Mataarbechter vum Radio 100,7, wou hien (Stand 2012) déi philosophesch Emissioun Usiichten animéiert.

2012 huet hie säin éischte Roman (La tristesse du Hibou) publizéiert. 2014 krut e fir säin zweete Roman Emile: Un enfant des Lumières den 1. Präis beim Nationale Literaturconcours.

Publikatiounen (Auswiel)
 Parfum de chasteté. 2020: Éditions Phi, Zolver, ISBN 978-2-919791-20-0.
 La tristesse du Hibou. 2012: Éditions Phi, Déifferdeng, 506 S.
 Emile: Un enfant des Lumières. 2014: Éditions Phi, ISBN 978-99959-37-04-1.

Kuckt och 
 Lëscht vu lëtzebuergesche Schrëftsteller¨
 Concours littéraire national 2014

Um Spaweck 
 La tristesse du Hibou op der Websäit vun den Éditions Phi 

Lëtzebuergesch Auteuren
Lëtzebuergesch Theaterregisseuren
Lëtzebuergesch Lycéesprofesseren
Gebuer 1947
Gewënner vum Concours littéraire national